פלאש גורדון (סרט, 1936)

פלאש גורדון הוא שמה של סדרת סרטים אמריקאים משנת 1936, המספרת את סיפורם של שלושה אנשים מכדור הארץ שנוסעים לכוכב הלכת "מונגו" על מנת להילחם במינג, קיסר רשע וחסר-רחמים. באסטר קראב, ג'ין רוג'רס, צ'ארלס ב. מידלטון, פריסילה לוסון ופרנק שינון שיחקו את התפקידים המרכזיים. סדרת הסרטים נבחרה לשימור בארכיון הסרטים הלאומי של ארצות הברית.<ref></ref>

עלילת הסרט נפרשת על פני 13 פרקים קצרים, שכל אחד מהם מסתיים בקליף האנגר בכוונת תחילה, על מנת למשוך את קהל הצופים לחזור לקולנוע לצפות בפרק הבא.

רימייק לסרט הופק בשנת 1980 על ידי המפיק דינו דה-לורנטיס. בסרט, אותו ביים מייק הודג'ס, מככבים סם ג'יי ג'ונס, מלודי אנדרסון, חיים טופול, מקס פון סידוב, טימותי דלטון, בריאן בלסד ואורנלה מוטי. התסריט נכתב על ידי מייקל אלין (תסריטאי "הדרקון") ולורנצו סמפל ג'וניור. בסרט נעשה שימוש מכוון בסגנון הקאמפי שאפיין גם את סדרת הטלוויזיה משנות ה-60 "באטמן" (עבורה סמפל כתב פרקים רבים), וזאת בניסיון למצוא חן בעיני מעריצי סדרת חוברות הקומיקס המקוריות. פסקול הסרט הולחן על ידי קווין. באופן אירוני, ריצ'רד או'בריאן, יוצר "מופע האימים של רוקי" ומחבר השיר "Science Fiction/Double Feature", מופיע בסרט בתפקיד קטן.

==תקצירי העלילה==
{| class="wikitable"
! !! שם הפרק !! תקציר העלילה
|-
| align="center"|1 || align="center"| || כוכב הלכת מונגו נמצא במסלול התנגשות עם כדור הארץ. ד"ר אלכסיס זרקוב (פרנק שנון) ממריא למונגו בספינת חלל חמושה בטילים, יחד עם פלאש גורדון (באסטר קראב) ודייל ארדן (ג'ין רוג'רס) כעוזריו. הם מגלים שכוכב הלכת נשלט על ידי מינג (צ'ארלס מידלטון), קיסר אכזרי, אשר חושק בדייל ושולח את פלאש להיאבק על חייו בזירה. בתו של מינג, הנסיכה אורה (פריסילה לוסון), מנסה להציל את חייו של פלאש.
|-
| align="center"|2 || align="center"| || אורה עוזרת לפלאש לברוח בזמן שזרקוב נשלח לעבוד במעבדה של מינג ודייל מתכוננת לקראת חתונתה למינג. פלאש פוגש את הנסיך ט'אן (ג'יימס פירס), מנהיג "אנשי האריות", והצמד חוזר לארמון כדי להציל את דייל.
|-
| align="center"|3 || align="center"| || פלאש עוצר את טקס החתונה, אך הוא ודייל נלכדים על ידי המלך קאלה (דוק יורק), שליט אנשי הכרישים וחסיד נאמן של מינג. בהוראתו של מינג, קאלה מכריח את פלאש להילחם עם אוקטוסאק ענק בתא שמתמלא במים.
|-
| align="center"|4 || align="center"|Battling the Sea Beast || אורה וט'אן מצילים את פלאש מהאוקטוסאק. אורה, המנסה להפריד בין פלאש לבין דייל, הורסת את המנגנונים המווסתים את העיר התת-ימית.
|-
| align="center"|5 || align="center"|The Destroying Ray || פלאש, דייל, וט'אן ותון בורחים מהעיר התת-מימית, אך נלכדים על ידי המלך וולטאן (ג'ק ליפסון) ועל ידי הוקמן. ד"ר זרקוב מתיידד עם הנסיך ברין (ריצ'רד אלכסנדר) ויחד הם יוצאים לעזרתם של פלאש וחבריו.
|-
| align="center"|6 || align="center"|Flaming Torture || דייל מעמידה פנים שהיא מתאהבת במלך וולטאן כדי להציל את פלאש, ברין וט'אן, שנשלחים לעבודת כפייה בכבשן האטומי של הוקמן.
|-
| align="center"|7 || align="center"|Shattering Doom || פלאש, ברין, ט'אן וזרקוב גורמים לפיצוץ בכבשן האטומי.
|-
| align="center"|8 || align="center"|Tournament of Death || ד"ר זרקוב מציל את עירו של הוקמן, ופלאש וחבריו זוכים להוכרה מצידו של המלך וולטאן. מינג מתעקש שפלאש ישתתף בדו-קרב חרבות נגד יריב רעול פנים, שמתגלה כברין, ולאחר מכן נגד בעל חיים אכזרי דמוי אורנגאוטן.
|-
| align="center"|9 || align="center"| || פלאש שורדת את הדו-קרב בעזרתה של אורה, לאחר שהיא מגלה את נקודת התורפה של החיה. עדיין נחושה לזכות בליבו של פלאש, אורה מסממת אותו כדי לגרום לו לאבד את זיכרונו.
|-
| align="center"|10 || align="center"|The Unseen Peril || פלאש משחזר את זיכרונו. מינג נחוש להוציא להורג את פלאש.
|-
| align="center"|11 || align="center"| || ד"ר זרקוב ממציא מכונה שהופכת את פלאש ל. פלאש מתעלל במינג ובשומריו. בארין מסתיר את דייל בקטקומבות, אך אורה מאתרת אותה בעזרת טייגון.
|-
| align="center"|12 || align="center"|Trapped in the Turret || אורה מבינה שהיא שגתה, ומתאהבת בבארין. היא מנסה לעזור לפלאש וחבריו לחזור לכדור הארץ - אבל מינג מתכנן להרוג אותם.
|-
| align="center"|13 || align="center"|Rocketing to Earth || מינג מצווה על אנשיו לתפוס ולהרוג את פלאש ואת חבריו, אך הם נמלטים מציפורניו של הקיסר, ומינג ככל הנראה מוצא את מותו. פלאש, דייל וזרקוב חוזרים לכדור הארץ כמנצחים.<ref>Copied from Wikia – Flash Gordon, 17th July 2007</ref>
|-
|}

==שחקנים ודמויות==
[[באסטר קראב כפלאש גורדון.]]
{| class="wikitable"
! שם השחקן/ית !! שם הדמות !! אודות הדמות
|-
| באסטר קראב || פלאש גורדון ||
|-
| צ'ארלס מידלטון || מינג האכזר ||
|-
| ג'ין רוג'רס || דייל ארדן ||
|-
| פריסילה לוסון || הנסיכה אאורה ||
|-
| פרנק שנון || ד"ר אלכסיס זרקוב ||
|-
| ריצ'רד אלכסנדר || הנסיך בארין ||
|-
| ג'ק ליפסון || המלך וולטאן ||
|-
| תאודור לורץ' || הכוהן הגדול השני ||
|-
| ג'יימס פירס || הנסיך ט'אן ||
|-
| דוק יורק || המלך קאלה ||
|-
| ארל אסקם || ||
|-
| לון פוף || הכוהן הגדול הראשון ||
|-
| ריצ'רד טאקר || פרופ' גורדון ||
|-
| ג'ורג' קליבלנד || פרופ' הנסלי ||
|-
| מיוריאל גודספיד || זינה ||
|-
|}

==הפקה==
* על פי ג'ים הרמון ודונלד פ. גלוט , התקציב של פלאש גורדון היה למעלה ממיליון דולר.<ref name="Harmon1973">

</ref> היסטוריון הקולנוע ריימונד סטדמן, לעומת זאת, כתב כי התקציב היה 350,000 דולר, "ככל הנראה".<ref name="Stedman1971">

</ref>
* אביזרים רבים, כמו גם אלמנטים אחרים, בהם נעשה שימוש בסרט זה - נלקחו מהפקות קודמות יותר של אולפני יוניברסל. תפאורת מגדל השמירה שנראתה בסרט "פרנקנשטיין" (1931) שימשה לצורך מספר צילומי פנים של ארמונו של מינג. אחד הפסלים המצריים הגדולים שנצפו בסרט "המומיה" (1932) שימש כאליל של האל הגדול טאו. תפאורת המעבדה וצילומי ספינת החלל כשהיא חולפת על רקע הירח נלקחו מהסרט "The Invisible Ray" (1936). ספינת החלל של זרקוב וסצינות הריקוד סביב האליל נלקחו מהסרט "Just Imagine" (1930). ההתקפה של מינג על כדור הארץ היא צילומים מסרטוני חדשות אילמים ישנים, וסצנה שלמה של ריקודים לקוחה מתוך הסרט "The Midnight Sun " (1927). חלק מציוד המעבדה הגיע מהסרט "כלתו של פרנקנשטיין" (1935). המוזיקה ממוחזרת גם היא מכמה סרטים אחרים, בעיקר "כלתו של פרנקנשטיין" (1935), "Bombay Mail" (1934), "The Black Cat" (1934), "Werewolf of London" (1935), ו-"האיש הבלתי נראה" (1933).
* באסטר קראב צבע את שיערו לבלונדיני על מנת להיראות דומה יותר לפלאש גורדון, כפי שהוצג ברצועות הקומיקס. לפי הדיווחים, הוא היה מאוד נבוך בקשר לכך, ועל כן הקפיד על חבישת כובע בפומבי בכל עת, אפילו בנוכחות נשים. הוא לא אהב גברים ששרקו לו.<ref name="Harmon1973" /> ג'ין רוג'רס גם צבעה את שיערה לבלונד לפני שהחלו הצילומים, "כנראה כדי לרכב על הפופולריות של ג'ין הארלו". למעשה, צבע שיערן המקורי, הן של רוג'רס והן של הארלו, היה חום-שחור.<ref name="Harmon1973" />
* על פי הספר משנת 1973 "The Great Movie Serials: Their Sound and Fury" מאת ג'ים הרמון ודונלד פ. גלוט , האיפור וה של מינג נועדו להידמות לאלו של פו מנצ'ו, "נבל-על" בדיוני שזכה לפופולריות בסרטים קודמים בהוליווד ובסדרת רומנים שפורסמה לראשונה באנגליה בשנת 1913.<ref name="Harmon1973" /><ref>Rohmer, Sax. The Mystery of Dr. Fu-Manchu. North Yorkshire, United Kingdom: Methuen Publishing Ltd., 1913.</ref>
* צילומי חוץ, כמו גם הצעדים הראשונים של צוות כדור הארץ על כוכב הלכת מונגו, צולמו בקניון ברונסון שבפארק גריפית’, לוס אנג'לס.<ref name="Harmon1973" />

==הפצה ותגובות==
אולפני יוניברסל קיוו להחזיר לעצמם קהל צופים בוגר יותר לסדרות שהפיקו עם צאתו של "פלאש גורדון", וזאת על ידי הקרנתו בתיאטראות המובילים בערים הגדולות ברחבי ארצות הברית.<ref name="Stedman1971" /> עיתונים שונים בשנת 1936, לרבות אלו שלא פרסמו בעמודיהם את רצועת הקומיקס של פלאש גורדון, פרסמו כתבות אודות הפצת הסרט, חלקן על גבי חצי או שלושת רבעי עמוד העיתון, בהן תיאורי הדמויות ותקצירי עלילות הפרקים. חלק מהפרסומים כללו איורים מאת אלכס ריימונד וצילומי סטילס, לצורכי יחסי ציבור.<ref name="Stedman1971">

</ref>

סרט זה היה סדרת המדע הבדיוני הראשונה שהופקה והופצה, אם כי קדמו לה סדרות אחרות, שלא השתייכו לז'אנר המדע הבדיוני, אך בכל זאת הכילו אלמנטים מהז'אנר, כגון גאדג'טים. 6 מתוך 14 הסדרות שהופצו במהלך 5 השנים מאז יצא "פלאש גורדון" היו מסוגת המדע הבדיוני.<ref name="Cline1984p32">

</ref>

13 הפרקים שוחררו מאוחר יותר, כסרט עלילתי באורך מלא, 72 דקות אורכו, בשנת 1936. גרסה זו הופצה מחדש בשנת 1949 בשם "Rocket Ship". גרסה אחת של הסרט באורך מלא, בת 90 דקות, שוחררה ישירות להקרנה בטלוויזיה בשמת 1966, תחת השם "Spaceship to the Unknow". בשנות ה-50, הסדרה הופצה לשידור בסינדיקציה בשם "Space Soldiers" על מנת שלא לבלבל אותה עם הסדרה החדשה דאז, "פלאש גורדון" שמה .<ref></ref>

פלאש גורדון היה הסרט השני הרווחי ביותר עבור אולפני יוניברסל בשנת 1936, אחרי "שלוש בנות חכמות" , מחזמר בכיכובה של דיאנה דורבין .<ref>Daniel Eagan,America's film legacy : the authoritative guide to the landmark movies in the National Film Registry. New York : Continuum, 2010 (p. 242). </ref> עם זאת, משרדן של הייז הביע התנגדות לתלבושות החושפניות שלבשו דייל, אאורה ושאר הדמויות הנשיות.<ref>Al Williamson and Peter Poplaski, "Introduction" to Alex Raymond, Flash Gordon: Mongo, the Planet of Doom. Princeton, Wis. : Kitchen Sink Press. 1990. (p. 5).</ref> בשני סרטי ההמשך, רוב הדמויות הנשיות היו לבושות בצניעות רבה הרבה יותר.

בביקורתו על הסרט משנת 2015 ב-Radio Times Guide to Films, כתב אלן ג'ונס כי הסרט הוא "מותחן עם ריגוש כל דקה, כאשר פלאש נלחם ביריביו בזה אחר זה", וקבע שהוא "הטוב ביותר מבין טרילוגיית קרייב של סרטי פלאש גורדון".<ref>Radio Times Guide to Films 2015. London, BBC Worldwide, 2014. (p.442)</ref>

==סרטי המשך==
בעקבות ההפקה משנת 1936 שזכתה לפופולריות רבה, שני סרטי המשך נוצרו, שניהם הופצו כסדרת פרקים בכיכובו של באסטר קראב, והם: "המסע של פלאש גורדון למאדים" (15 פרקים) משנת 1938, ו-"פלאש גורדון כובש את היקום" (12 פרקים) משנת 1940.

==ראו גם==

* 1936 בקולנוע

==קישורים חיצוניים==

==הערות שוליים==

קטגוריה:סרטי 1936
קטגוריה:סרטי אולפני יוניברסל
קטגוריה:סרטי הרפתקאות בחלל
קטגוריה:סרטי מדע בדיוני אמריקאיים
קטגוריה:סרטי פעולה אמריקאיים
קטגוריה:סרטי שחור-לבן אמריקאיים
קטגוריה:סרטים באנגלית
קטגוריה:סרטים בשימור ספריית הקונגרס
קטגוריה:סרטים מבוססי קומיקס